FCF | Presentades les finals de la Copa Catalunya Absoluta i del Campionat de Catalunya Amateur\nPresentades les finals de la Copa Catalunya Absoluta i del Campionat de Catalunya Amateur\nPle absolut a la Sala d’Actes de l’FCF per seguir les presentacions de les dues finals que es disputaran el proper dissabte 2 de juny a l’Estadi Municipal La Bòbila de Gavà.\nLa Sala d’Actes de la seu central de la Federació Catalana de Futbol, a Barcelona, ha acollit aquest migdia les presentacions de les finals de la Copa Catalunya Absoluta i del Campionat de Catalunya Amateur. En primer lloc, el regidor d’Esports, Cultura i Mediació de Gavà, German Barrena, ha confirmat que “el camp es troba en perfectes condicions, possiblement en un dels millors moments de la temporada. Estic convençut que l’Estadi Municipal La Bòbila presentarà una gran entrada, igual que va succeir l’agost passat amb la Fase Final de la Copa Catalunya Femenina”.\nSeguidament, s’ha presentat oficialment la final del Campionat de Catalunya Amateur, que enfrontarà el CP San Cristóbal i la Fundació Esportiva Grama, campions del Grup 1 i 2 de Primera Catalana, respectivament. El partit, que serà d’accés gratuït, tindrà lloc el dissabte 2 de juny a les 17.00 hores a Gavà. Esport3 emetrà el xoc en diferit el diumenge 3 de juny a les 11.15 hores. Envers la final del Campionat de Catalunya Amateur, Subies ha asseverat que “són els dos millors equip de Primera Catalana i la propera temporada tindran l’oportunitat de jugar a la Tercera Divisió Nacional. Això demostra que si les coses es fan bé, els equips modestos també poden assolir els seus objectius”.\nA continuació, el capità de la Unió Atlètica d’Horta, Edgar Tejada, ha remarcat que “l’any passat ens vam quedar a les portes de la victòria. Ara tenim una nova oportunitat d’endur-nos el títol a casa. Intentarem fer-ho el millor possible”. Per últim, el capità del Cornellà, Sergio Gómez, ha subratllat que “és una competició que cap jugador de la plantilla ha guanyat. Això és un al·licient extra per intentar conquerir-la. Haurem de fer un gran partit per tenir opcions de victòria, ja que el rival segur que ens posa les coses complicades”. L’acte ha conclòs amb fotografies de les autoritats amb les copes i les pilotes oficials d’ambdues competicions.\nA l’acte també hi han assistit els vicepresidents de l’FCF Joan Josep Isern, Josep Llaó, Pere Guardiola i Joan Soteras; la directiva i delegada al Baix Llobregat, Paquita Linares; membres de la junta directiva de l’FCF i del CTA; el president del CF Gavà, Ivan Carrillo; i jugadors dels quatre equips finalistes; entre d’altres.\nDOSSIER DE PREMSA FINALS


Plana personal de Jaume Massanés i Papell: de desembre 2009\nUn any menys per aconseguir la nostra llibertat ¡¡\nPublicat per Jaume Massanés i Papell a les 15:48:00 Cap comentari:\nÉs tot un espectacle el comportament que estan tenint els principals partits polítics amb relació a les consultes sobre la independència de Catalunya. Agafats en fora de joc, s'han vist desbordats per la immensa força que les impulsa i per les conseqüències que tindran no sols en les properes eleccions sinó també en un horitzó de més abast. No s'adonen que ha començat una revolta pacífica i democràtica que no té aturador i que els passarà per damunt si no s'hi incorporen. Són tants anys de frenar l'emancipació nacional receptant-nos tranquil·litat i bons aliments, de suggerir-nos que el nostre mal no vol soroll, de recordar-nos que qui dia passa any empeny, d'ordenar-nos que ara no toca i de recomanar-nos pluja fina que el debat desinhibit de la independència a peu de carrer els té ben astorats. Artur Mas, per exemple, s'ha vist posat en evidència per la Universitat Oberta de Catalunya després d'augurar públicament una derrota del sí en un referèndum d'autodeterminació. El macroestudi de la UOC, promogut pel Centre d'Estudis de Temes Contemporanis, deia a Mas que el sí ja és majoritari amb un 50,3%.\nEl PSOE de Catalunya, per la seva banda, ha corregut a mobilitzar les Casas Regionales -aviat convocaran els Coros i Danzas i l'Asociación de Toreros- que, fidels a les subvencions que reben, han obeït l'amo ràpidament tot dient: "Ens veiem obligats a recordar que l'article 1 de la Constitució proclama que la sobirania nacional resideix en el poble espanyol" i "fem una crida a tots els responsables polítics que no fomentin ni permetin actituds que resultin perjudicials per a la convivència pacífica i harmoniosa de tots els ciutadans de Catalunya". Curiós, ben curiós que hom qualifiqui d'harmoniosa una convivència basada en la subordinació d'un convivent a un altre. Deu ser que quan el subordinat s'insubordina s'acaba l'harmonia.\nFinalment, Joan Puigcercós, apropiant-se sense manies de les consultes, ha arribat a dir que són "la millor resposta a la situació de bloqueig permanent a la qual el govern espanyol sotmet Catalunya". Deu pensar que ja ningú no recorda que ell és l'home que fa sis mesos va votar al Parlament en contra de la Iniciativa Legislativa Popular d'impulsar un referèndum d'autodeterminació, l'home que ara fa tres anys va emmanillar Catalunya lliurant-la al mateix partit que governa Espanya i, en definitiva, l'home que tot just fa quatre dies ens cantava les excel·lències d'un finançament que perpetua sense escrúpols l'escandalosa espoliació que patim.\nPotser pensa Puigcercós que els catalans són amnèsics, però, mentre s'ho pensa, els catalans han agafat el bou per les banyes i van per feina fins al punt que, ves per on, la història explicarà que les consultes van sorgir del desconcert, primer, de la indignació, després, i de la decepció, més tard, que Esquerra va provocar en el gruix dels seus votants. I és que allò que se suposava que havia de fer aquest partit ho ha hagut d'acabar fent la societat civil. Un altre tema, naturalment, és la magnífica col·laboració a títol personal de molts dels seus regidors i militants de base en les consultes. En aquest sentit, res a dir. Cal diferenciar aquesta gent benintencionada de la direcció del partit. La direcció del partit, com tothom sap, té molt poc futur; tan poc futur com el del gestor que et cobra per fer-te fer a tu els tràmits i les passes que hauria de fer ell.\nPublicat per Jaume Massanés i Papell a les 10:11:00 Cap comentari:\nPublicat per Jaume Massanés i Papell a les 13:34:00 1 comentari:\nParlem de participació ?\nPublicat per Jaume Massanés i Papell a les 11:22:00 Cap comentari:\nEtiquetas: CAT - Participació\nLa PDD valora molt positivament la Consulta\nLa Plataforma pel Dret de Decidir valora molt positivament la consulta sobre la independència del 13 de desembre.\n*La PDD es desmarca de qualsevol intent de manipulació de les consultes ja sigui per obtenir un benefici polític personal o per tirar endavant un nou partit.*\nLa Plataforma pel Dret de Decidir valora molt positivament les consultes realitzades fins ara. Per això vol felicitar totes les comissions organitzadores i a tots els voluntaris i voluntàries que han fet possible la consulta sobre la independència i demostrar que som capaços de lluitar pel nostre futur amb rigor i democràcia, fent una acció única al món, per exigir l'exercici del dret a l'autodeterminació i decidir si\nvolem o no sé independents.\nLa PDD continuarà donant suport a les entitats, associacions i comissions organitzadores que ho demanin per ajudar a tirar endavant la consulta del 28 de febrer i del 25 d'abril.\nLa PDD només donarà suport a les consultes que es proposin des de la base a partir de les xarxes socials de cada municipi i que es comencin a preparar amb prou temps per vertebrar el teixit associatiu de manera que permeti tirar endavant la consulta amb el màxim de garanties\nLa PDD defuig els personalismes i es desmarca de qualsevol manipulació de les consultes ja sigui per obtenir un benefici polític personal o per tirar endavant un nou partit.\nSecció Local de Sant Cugat del Vallès\nTothom serà benvingut al tren de la independència\nPublicat per Jaume Massanés i Papell a les 15:11:00 Cap comentari:\nPublicat per Jaume Massanés i Papell a les 17:47:00 Cap comentari:\nNo el 2007 sinó el 2009\nL’estudi remarca que tot i que l’acord de finançament indica que l’any base del nou sistema serà el 2007, en realitat el model efectiu serà sobre la base de l’any 2009, i considera que aquesta és una de les fonts d’error. La situació econòmica aquest any és molt diferent de la del 2007.\nPublicat per Jaume Massanés i Papell a les 11:41:00 Cap comentari:\nL’advocat i historiador Josep Cruanyes i el filòleg Toni Strubell van convocar ahir una roda de premsa al Col·legi de Periodistes per llegir públicament un manifest, en nom de la Comissió de la Dignitat, en què es critica durament el paper del ministeri de Cultura en el cas recent de la compra de l’arxiu fotogràfic d’Agustí Centelles, afegit al retard en el retorn dels papers de Salamanca i l’interès nul que mostra el govern per fer justícia a la memòria històrica de la població represaliada durant el franquisme.\n“És desastrós, lamentable i injustificable que s’hagi generat aquesta mena de competició entre dues institucions públiques com la Generalitat i el ministeri de Cultura espanyol. El retret que li faríem a la conselleria és que no hagin resolt el tema de manera satisfactòria, però cal tenir en compte que hi ha hagut maniobres malèfiques fetes de sota mà pel ministeri”, va declarar Cruanyes. No van voler opinar sobre l’opció triada pels fills d’Agustí Centelles (“tot i que respectem que demanin més o menys diners, no és un terreny a Cantallops, és un patrimoni cultural”), però sí que van mostrar el seu desacord amb les declaracions dels hereus, segons les quals el llegat no ha estat valorat. En aquest sentit van recordar les exposicions que durant els últims anys han estat protagonitzades per l’obra de Centelles.\n“No podem entendre la compra del fons d’Agustí Centelles per part del ministeri d’altra manera que com un nou acte de menyspreu envers les víctimes de l’espoliació del 1939. És intolerable veure la seva actitud desmesuradament generosa per adquirir el fons Centelles, davant de la manifesta gasivitat i els obstacles que posa a l’hora de retornar els documents. [...] Tampoc s’entén que els fills de Centelles confiïn en la paraula del ministeri, quan els darrers quatre anys ha incomplert el deure de restitució imposada per llei”, llegim en el manifest de més de cinc pàgines. Altres afirmacions que cal destacar són: “Posar el fons Centelles a Salamanca és un nou acte d’humiliació al poble de Catalunya. [...] Ja n’hi ha prou d’amagar la repressió franquista”.\nCom que no es creuen que la ministra Ángeles González-Sinde no estigués al cas de les negociacions prèvies amb la Generalitat, hi veuen “una actitud venjativa dissenyada per fer un mal moral a Catalunya”.\nPublicat per Jaume Massanés i Papell a les 9:48:00 1 comentari:\nMés informació: http://www.radiocatalunya.ca/noticia/17945/\nPublicat per Jaume Massanés i Papell a les 17:50:00 Cap comentari:


elMercadal - Diari optimista de Catalunya - Mostrant articles per etiqueta: música\nDivendres, 07 Octubre 2016 15:30\nEl grup Saltors actua a Soses!\nL’Ajuntament de Soses, juntament amb la Coral Shalom i dins del Musiquem Lleida!-XI Festival Internacional de Música-International Music Festival, ha organitzat per aquest dissabte 8 d’octubre a les 19.30 hores a l’Església Parroquial de Soses un concert amb el Grup Saltors.\nEls germans Saltor són dos prestigiosos guitarristes catalans. L’Oriol, guitarrista des dels onze anys amb estudis de guitarra moderna al Taller de Músics, ha estat membre del reconegut grup La Porta dels Somnis, i ara forma part del duet Saltors i del grup El Nord, a més de compositor, assessor musical i professor de guitarra. En Jaume, també guitarrista de Saltors, La Porta dels Somnis, Origen i Mr. Walking, combina la professió de músic amb la producció musical i la formació en guitarra elèctrica.\nAra, després d’editar dos treballs en format elèctric, s’endinsen en el món acústic amb una proposta íntima, únicament amb les dues guitarres. És en aquest format on més es pot gaudir de la seva qualitat interpretativa i on ens demostren tota la paleta de sonoritats i d’estils; blues, country, rock, pop, flamenc... tot barrejant els estils tradicionals amb la música mediterrània.\nDissabte, 04 Juny 2016 15:23\nSensibilització musical de 3 a 5 anys i iniciació a l’instrument\nPer què es considera tant important la sensibilització musical a l’etapa infantil?\nEl primer llenguatge dels nens és la música i des del naixement es manifesta mitjançant el so. La música és l’expressió més àmplia de l’esperit de l’ésser humà, tan bàsica i necessària per al seu desenvolupament i la seva existència, com ho és el llenguatge. La música es pot començar a tractar de manera conscient ja des de l’embaràs, ja que s’ha demostrat que aporta molts beneficis per als futurs nadons. El fet d’assistir a un programa d’estimulació musical a l’Escola de Música Pons Roselló com és “Música per a bebès” de 0 a 3 anys, tot compartint la música, pares i fills, ajuda a que quan arribin a l’etapa infantil de 3 a 5 anys s’endinsin en el món musical amb un clar avantatge. La música no els hi serà desconeguda i els nens tindran més seguretat emocional i confiança en ells mateixos.\nEl programa de sensibilització musical de 3 a 5 anys (P3, P4 i P5) que desenvolupem a l’escola, treballa les capacitats auditives, vocals, rítmiques, motrius i cognitives. Ajuda al desenvolupament integral dels nens més petits mitjançant la música. Afavoreix millors resultats en el procés d’aprenentatge en el món educatiu i facilita la seva experiència sensorial i motriu.\nLa música és un potencial a desenvolupar que tots els nens tenen des de ben petits. Tots els nens son intrínsecament musicals, sempre i quan es desenvolupin les seves capacitats. Això ho fem a l’escola de forma molt vivencial, pràctica, divertida, amena i adient per a cada edat de l’infant, amb objectius a assolir per a cada nivell. Utilitzem el joc com a eina educativa, sempre amb un objectiu pedagògic.\nQuina metodologia d’ensenyament musical emprem a l’escola a l’etapa infantil?\nA l’etapa infantil treballem la música per mitjà del moviment amb el propi cos. L’objectiu primordial que es vol aconseguir és el desenvolupament tonal i rítmic dels nens mitjançant l’audició, per extreure un major sentit de la música que escolten, interpreten, improvisen o composen. Les classes son molt vivencials i personals, i els nens descobreixen la música fent música, cantant, fent ritmes, llegint una partitura, donant vida a les obres musicals mitjançant la rítmica.\nConeixent les diferents metodologies dels grans pedagogs del segle XX com ara Kadaly, Dalcroze, Willems i Orff, introduïm als nens al món sonor, i treballem la música des de diferents perspectives, amb les quals desenvolupen la seva creativitat musical juntament amb les eines que posem al seu abast a l’escola.\nL’etapa infantil és el moment adient per fer la roda d’instruments. Iniciem i posem en contacte al nen amb diferents instruments de manera lúdica i atractiva, per tal de que descobreixi per sí mateix quin és l’instrument que més li agrada i mostri més aptituds amb ell. És molt important escollir bé l’instrument des del principi. Els nens estudien directament sobre l’instrument, potenciant el seu desenvolupament sensorial i motriu, així com l’ensenyament dels principis per a una tècnica natural.\nQuins són els beneficis d’estudiar música a l’etapa infantil?\nü Seguretat: els dóna seguretat emocional i confiança, al sentir-se compresos al compartir cançons i ritmes, i estar immersos en un clima d’ajuda, col·laboració i respecte mutus.\nü Aprenentatge: l’etapa infantil és l’etapa d’alfabetització dels nens i amb la música es veu més estimulada que mai. Mitjançant la cançó en que les síl·labes són rimades, repetides i acompanyades de la gestualitat pròpia a l’hora de cantar-les, els nens milloren la seva forma de parlar i entendre el significat de cada paraula. D’aquesta manera s’enriqueix el llenguatge de forma més ràpida. No oblidem de que la cançó és un canal on es treballen totes les emocions.\nü Concentració, memòria i atenció: la música es beneficiosa per als nens en quan a la concentració que requereix i exercita. Millora la capacitat d’aprenentatge. Potencia la memòria, facilita l’atenció i l’aprenentatge d’altres idiomes. La música com a intel·ligència musical estimula altres intel·ligències, com la matemàtica, lingüística, corporal, interpersonal, intrapersonal...\nü Expressió corporal: la música estimula i molt l’expressió corporal. Emprant noves tècniques i recursos disponibles, s’adapta el moviment corporal als ritmes de diferents obres, contribuint d’aquesta manera la potenciació del control rítmic del cos. Mitjançant la música, els nens poden millorar la coordinació i combinar una sèrie de conductes socials i actitudinals.


Seixanta treballadors de l'Institut Catala de la Salut (ICS) de Girona -del total de 4.000 professionals que hi treballen- s'han contagiat de coronavirus, segons va informar l'entitat a través de Twitter. Del total, 41 són de l'hospital Trueta i 19 de l'atenció primària. També hi ha tres treballadors fent quarantena, un de primària i dos de l'hospital. Com a conseqüència, un dels treballadors afectats està ingressat i la resta es troben a casa aïllats, en estat asimptomàtic o amb simptomatologia lleu.\nD'altra banda, ahir l'hospital de la Cerdanya va informar que ja pot dur a terme PCR ràpides i tests d'antígens, gràcies a la incorporació de nova maquinària i d'estoc de reactius. Això escurçarà considerablement els temps de resposta en una sèrie de supòsits en què cal un diagnòstic ràpid de possibles infeccions per coronavirus. A partir d'ara, l'hospital realitzarà PCR ràpides -resultats en 40 minuts- a tots els pacients que hagin de ser sotmesos a cirurgia urgent, a les dones que ingressen amb el part en curs i als treballadors del centre diagnosticats de COVID-19 que requereixen una PCR negativa abans de reincorporar-se a la feina.


Rússia bloqueja els llocs de Bitcoin, EgoPay congela fons de clients i més | Catalan.Lamareschale.org\nRússia bloqueja els llocs de Bitcoin, EgoPay congela fons de clients i més\nBenvingut a l'última roud setmanal de Bitcoin examinador amb les notícies més importants dels últims set dies.\nBitcoin plataforma Cex.io anuncia pausa en la mineria núvol causa dels baixos beneficis\nEl director d'informació de la borsa de Bitcoin i proveïdor de serveis de mineria CEX.IO ha anunciat que la companyia està en pausa la mineria núvol a causa dels baixos beneficis que s'estan generant en aquest moment.\nJeffrey Smith va dir a Twitter que "tenint en compte la caiguda dels preus de Bitcoin, i l'augment de la dificultat, farem una pausa en la mineria núvol després que el proper augment de dificultat". El preu de la més famosa moneda digital del món era una mica més de $ 268 en el moment de l'escriptura.\nAmbaixades nova Bitcoin a Àsia, el total mundial a 17\nDos nous asiàtica 'Bitcoin ambaixades' va obrir la setmana passada a Seül i Tòquio, amb una missió compartida per portar el missatge de Bitcoin a un públic més general.\nEn l'actualitat hi ha 17 centres d'aquest tipus de promoció a tot el món, en totes les regions excepte a l'Àfrica. No obstant això, l'organització darrere del moviment es troba en negociacions per establir ambaixades tant allà com en el Mig Orient.\nRegne Unit pot intentar acabar l'anonimat en les transaccions Bitcoin\nUn projecte de llei proposat Regne Unit podria acabar l'anonimat en les transaccions Bitcoin per la tala de tot el contingut accessible a través dels ISP del Regne Unit. Això deixarà només serveis com ara DarkWallet com opcions veritablement anònimes, col·locant-los fermament en la mira dels legisladors Regne Unit que busquen "el poder legal per entrar a les comunicacions encriptades dels sospitosos de terrorisme."\nEn declaracions arran dels atacs terroristes de París a les oficines de Charlie Hebdo i un supermercat kosher, el primer ministre britànic, David Cameron, ha demanat més poders per ajudar els serveis de policia i d'intel·ligència per seguir i controlar en línia i les comunicacions mòbils al Regne Unit.\nBlocs de vigilància russos Bitcoin llocs per aturar "el creixement de l'economia en l'ombra"\nllocs web Cinc Bitcoin s'han bloquejat a Rússia pel regulador de telecomunicacions del país Roskomnadzor. El control dels mitjans ordenar als proveïdors de serveis d'Internet locals per restringir l'accés a aquests cinc llocs arran d'una ordre judicial emesa al setembre de 2014.\nPropera subhasta de Agutzils d'Estats Units Bitcoin podria celebrar a la Q1\nEl Servei de Agutzils dels Estats Units (USMS) ha revelat que la seva pròxima subhasta Bitcoin podria tenir lloc en el primer trimestre del 2015. L'agència federal encarregada de la gestió dels béns confiscats durant les investigacions criminals fins a la data ha subhastat gairebé 80.000 BTC confiscat en tancament de l'FBI ara -infamous mercat negre en línia ruta de la seda.\nEl USMS no va revelar més detalls sobre l'oportunitat de CoinDesk, indicant només: "Nosaltres anticipem que anem a celebrar una altra subhasta Bitcoin en el primer trimestre d'aquest any.\nBitcoin Fundació per impulsar el desenvolupament del nucli a través de la nova sèrie d'esdeveniments\nLa Fundació Bitcoin és el llançament d'una nova sèrie d'esdeveniments per donar suport al desenvolupament futur del nucli de la moneda digital. El primer esdeveniment per a desenvolupadors succeeix a Boston (Estats Units) el 11 de febrer.\nDevCore Boston està convidant a "tots els desenvolupadors interessats en aprofundir els seus coneixements tècnics per donar suport al desenvolupament futur de Bitcoin nucli". La reunió es durà a terme al districte Hall de Boston, de 8:30 am a 16:00 (EDT).\nTim Draper, Nas tornar Bitcoin fabricant d'API BlockCypher a la ronda $ 3M\nBlockCypher ha recaptat més d'US $ 3 milions en una ronda de finançament inicial que permetrà que s'expandeixi les seves operacions a Europa i Àsia. Tim Draper i AMI núvol Ventures cofundador de Yahoo Jerry Yang es troben entre els molts que es va invertir a la ronda. Altres participants van ser Boost VC, 500 Startups, Crypto Moneda Partners, New Enterprise Associates (NEA), artista de hip-hop i VC Nasir Jones, Jesse Draper i Shawn Byers.\nAmb aquesta última ronda de finançament Blockcypher va dir que ara es pot tractar d'oferir als clients d'anàlisi més profunds sense deixar de crear serveis i invertir en l'escala i la seguretat. La ronda coincideix amb el llançament d'un explorador bloc de codi obert que serà un aparador de quatre cryptocurrencies diferents de la companyia - Bitcoin, litecoin, dogecoin i BlockCypher Testnet.\nBitcoin usuaris de Rússia estan molestos per la censura\nEl 13 de gener, òrgan regulador de Rússia per als mitjans de comunicació de masses i Roskomnadzor? Va afegir 5 llocs web moneda digital a la seva llista de llocs web prohibits al país. Entre ells hi havia el lloc web popular i àmpliament utilitzat-Bitco? In.org. D'acord amb Igor Chepkasov, president de la Fundació Crypto Monedes a Rússia (CCFR), que promou l'ús de Bitcoin i altres cryptocurrencies al país, "els propietaris dels llocs web no van rebre cap advertència de les autoritats".\nLa decisió es refereix a una decisió judicial del 30 de setembre - presa a la ciutat molt remota de Nevyansk a la regió de Sverdlovsk - que s'afirma que l'ús de diners virtuals "contribueix al creixement de l'economia submergida i no pot ser utilitzada pels ciutadans i entitats legals a l'territori de la Federació russa ".\nCoinplug per rodar fora de botigues de conveniència més gran esquema de Bitcoin del món\nEmpresa de serveis de Bitcoin Corea del Sud Coinplug està llançant un servei de compra de pre-pagament Bitcoin a al voltant de 24.000 botigues de conveniència en tot el país, amb 8.000 botigues 7-Eleven que ja hi participen.\nLa companyia diu que el seu servei 'okBitcard' estarà a la venda en altres cadenes principals a finals de gener. Amb aquests números, serà la distribució més àmplia del seu tipus al món fins a la data. Targetes físiques seran impresos al final de febrer amb els valors de Fiat de 10.000, 30.000 i 50.000 won sud-coreà (aproximadament $ 10, $ 30 i $ 50). Per protegir-se contra el robatori i el tracte amb els preus impredictible de Bitcoin, les targetes només s'activen en el punt de venda.\nProcessador de pagament Bitcoin Egopay congela fons enmig de rumors de joc brut\nBitcoin pagament EgoPay processador ha congelat els fons que pertanyen a diversos clients després d'una sèrie de problemes que es va iniciar al desembre de l'any passat.\nAlgunes de les comptes congelades ara pertanyen a grans noms de la indústria com cripto-Bitmarket.pl i BTC-e. En efecte, aquest va denunciar aquest dijous (15a) que es EgoPay withhelding fons, denegant l'accés BTC-e a $ 80.000. L'intercanvi Coindesk va dir que havia col·locat EgoPay aquesta suma en una "cartera congelat".\nMt gox Bitcoin Baron: jo no era cap de ruta de la seda temible pirata Roberts\nMarc Karpeles, el cap d'intercanvi de Bitcoin col·lapsat Mt gox, ha negat que és, o era, temible pirata Roberts - el cervell en l'anonimat dels medicaments en línia basar ruta de la seda. L'al·legació sorpresa, que Karpeles operat el lloc web il·legal, va sorgir durant el curs del judici de Ross Ulbricht - que s'encarrega d'executar Ruta de la Seda, un soc submón ocult a la xarxa Tor, on narcòtics van ser canviats per Bitcoin.\nEn un gir surrealista el dijous, Departament d'agent especial de Seguretat Nacional Jared Deryeghiayan d'Estats Units va confirmar a un tribunal de Nova York que Karpeles va ser investigat el 2012 com un possible administrador de la Ruta de la Seda: una ordre fins i tot es va tractar de buscar al seu compte de Gmail, ja que era creia que estava operant Karpeles Ruta de la seda per impulsar el valor de Bitcoin i per tant la seva intercanvi, Mt gox, els periodistes que cobreixen l'informe de l'assaig.\nCoinkite estableix un compte de Bitcoin per ajudar les víctimes de tifons a Filipines\nThe Pirate Bay va començar a acceptar donacions de Litecoin i el moviment demostra ser un èxit\nLa investigació per desenvolupar un compost prometedor contra el càncer creix gràcies a les donacions de Bitcoin\nLAcadèmia Khan finalment accepta les donacions de Bitcoin (i no és lúnica)\nLapartat 22.1 és lúnica raó per la qual Apple sembla odiar Bitcoin?\nMés del 40 per cent dels nord-americans ja reconeixen Bitcoin com una moneda virtual


Vols barats de Santiago de Compostela a Guayaquil des de 804 € a Iberia\nVols barats Equador Guayaquil Santiago de Compostela-Guayaquil\nVols barats de Santiago de Compostela a Guayaquil (GYE) de Santiago de Compostela a Guayaquil Santiago de Compostela-Guayaquil, Equador\nSantiago de Compostela Guayaquil\nVols Santiago de Compostela-Guayaquil\nConsulta l’oferta de vols de Santiago de Compostela a Guayaquil i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Santiago de Compostela a Guayaquil.\nEls preus mostrats corresponen a cerques de vols a de Santiago de Compostela a Guayaquil fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


De vells ningú en vol sofrir,però tothom vol envellir – Fes Ta Festa – La cultura popular a la ràdio i a internet\n1 juny 2018Dites i refranys\nVivim en una societat que no ha sabut gestionar què fer amb les persones grans. Mentre que en altres societats la vellesa era símbol de saviesa i de respecte, ara mateix les persones grans ens fan nosa.\nPerò com diu la dita, tothom vol fer-se gran, és clar!\nÉs cert que l’esperança de vida s’ha allargat molt, que les persones vivim ara molts més anys que abans i que la població es va envellint, perquè neixen pocs nadons com per fer baixar la taxa d’edat de la població. I no hem trobat l’encaix d’aquesta població gran, experta i encara vàlida i útil per a moltes tasques i funcions.\nI amb cada persona que se’n va, se’n va un món irretrobable.\nDe vells ningú en vol sofrir, però tothom vol envellir


.: EL REPTE COL.LECTIU\nEL REPTE COL.LECTIU\nHui tornarem a pujar a Sant Josep\n, i en tornar la mirada cap a l’horitzó veurem la ciutat. Un horitzó que forma part d'un país marcat pel trencament social i econòmic motivat per l’insuficient finançament autonòmic, pel mal govern, per una economia basada en l'especulació i uns palaus de justícia plens de casos de corrupció. Fa dècades que es governa sense fulla de ruta, sense un guió clar que ens indique quins són els objectius col•lectius pels quals hem de treballar cada dia. Com a conseqüència de l’absència d'aquest relat econòmic i social han arribat les errades estructurals que ens hi han encaminat a l’actual situació. Xàtiva no és una excepció; xifres d’atur que superen la mitjana estatal, joves que marxen a l’exili laboral, comerços que tanquen, indústries que no obrin i llauradors que abandonen els seus camps. Necessàriament hem de passar de la societat trencada en què vivim a una societat comuna.\nLa nova proposta de país ha de nàixer des de baix, des dels mateixos municipis que conformen el territori. Una proposta treballada, amb sentit comú i rigor, per crear un marc de complicitats que entenga la identitat valenciana com a sinònim de justícia social, democràcia i una nova economia productiva i sostenible. Aquest repte col·lectiu ens condueix a trencar amb els vells esquemes de fer política. Per això a Xàtiva apostem per reactivar la ciutat mitjançant la promoció econòmica, la lluita contra les desigualtats i una direcció descaradament democràtica. És l’hora del canvi. Per això cal un diagnòstic tècnic sobre l’estat dels diferents sectors econòmics de la ciutat, posant sobre la taula les possibilitats que ens poden oferir per donar lloc a un model econòmic productiu, vinculat al territori i creador d'ocupació digna. Ara més que mai, cal lluitar contra les desigualtats reforçant els recursos i els programes municipals per fer front al trencament social que patim i assegurar el dret a l'existència de totes les persones. No podem perdre més el temps. El futur de la ciutat depén de renovar el seu model social i econòmic, i això implica molta democràcia.\nEl proper mes de maig es convoquen eleccions municipals i nosaltres apostem per l'inici d'una nova legislatura marcada per una nova proposta de ciutat amb el màxim consens possible per part de tots els grups polítics representats en el consistori, presentada públicament i encaminada a la consulta i el debat per part del conjunt de la ciutadania. Una acció que s'ha de fer efectiva durant el primer semestre de la nova etapa. Una aposta que haurà de comptar amb el suport d'una estructura de participació municipal que permetesca el control i seguiment ciutadà en l'execució de la nova proposta de ciutat. El nou temps demana solidesa i democràcia. A Xàtiva es donen les condicions per començar a pensar el demà i obrir el procés. Es tracta de disputar el futur amb voluntat de guanyar-lo per retornar l’esperança, el futur, els valors democràtics i la dignitat a la gent.\npublicat per Miquel Lorente los 1:55 a. m.


Pia Jorba: ' No voler alarmar la població ha estat un error'\nPia Prat Jorba: ‘No voler alarmar la població ha estat un error’\nEntrevista a la directora de la Veu de l'Anoia, periodista que viu el tancament de la conca d'Òdena des de dins\nPia Prat Jorba, en una imatge d'arxiu, viu el tancament d'Igualada des de fa 11 dies (fotografia: P. J.).\nPia Prat Jorba és la directora general de la Veu de l’Anoia, el periòdic d’Igualada que informa de fa trenta-set anys des d’Igualada. I que ara informa des de dins d’un dels focus de la Covid-19. Jorba dirigeix una empresa privada, local, amb set treballadors, i a la vegada fa onze dies que és confinada. Explica des de casa, en aquesta entrevista, sobre el tancament a la conca d’Òdena, les tensions informatives d’aquests dies, i com encaren els dies vinents.\n—Podríeu descriure el vostre confinament?\n—El confinament és dur. A casa visc amb els meus dos fills i la meva parella, ja fa onze dies que som tancats. Només en surto algun dia per fer les compres bàsiques i em passo el dia agafada al telèfon, fent Skype i escrivint a l’ordinador. No és fàcil de treballar des de casa en una feina que requereix ser molt al carrer. Al diari hem tingut gent en quarantena i gent que és a casa i es trobava malament, però sense saber si estava infectat o no. Les autoritats fan tant com poden, però estan desbordats. No es poden fer tots els tests que calen, ni hi ha prou material de prevenció… La nostra feina és informar. Mirem d’explicar què passa.\n—Heu parlat directament amb metges o infermeres de l’hospital d’Igualada?\n—Parlem amb metges i infermeres. I amb pacients, zeladors, personal de neteja i subministraments. La situació allà ha passat moments molt crítics. Molt personal mèdic confinat i el que es mantenia al peu del canó, totalment desbordat. Falta de material, manca de personal, retard en l’arribada de l’ajut. Ara malalts derivats a l’Hospital General de Catalunya i a més hospitals perquè hi ha gent que pateix del cor, que fa quimioteràpia i pateixen accidents. Una situació estressant que fa valorar molt la feina que es fa.\nControl a Igualada pel coronavirus.\n—Igualada tancada. Madrid, no.\n—A vegades es fa difícil d’entendre que a Igualada estiguem així i algunes altres poblacions, no tan sols Madrid, amb percentatges d’infectats i morts per habitant, superiors al nostre i tot, estiguin sense confinar. Però creiem que la mesura del confinament és la correcta. Si no es fa en uns altres indrets potser és per manca de mitjans o per algunes altres raons, que són en la responsabilitat i la consciència de qui les ha de prendre. Però hi ha una evidència. Aquesta és una epidèmia amb contagi molt fàcil. Només cal llegir alguns dels molts treballs estadístics que s’han publicat fins ara, o llegir sobre el pic de la corba i l’aplanament. Però és inqüestionable que si es detura el contagi s’acaba l’epidèmia. El problema només és el cost de tot això i pensar que la vida ha de continuar i no tot és aturar el contagi.\n—Què és el grup Malla, acabat de crear?\n—El grup Malla és una iniciativa local (amb disseny d’Igualada i TIC locals) per mirar de coordinar i aprofitar totes les impressores 3D en la fabricació de respiradors.\n—Pel que sabeu, s’han rebut respiradors 3D de Barcelona avui?\n—Aquest matí ja s’esperava que n’arribés alguna tramesa.\n—S’han rebut les màscares, ja, a l’hospital?\n—Podem dir amb certesa que no hi ha prou material. Quan l’alcalde de la ciutat va denunciar que eren retingudes a Madrid, alguns van queixar-se de deslleialtat institucional i van veure-hi política. Però ara no hi ha campanya i cal resoldre els problemes. Les valoracions ja es faran després, quan tinguem més dades a les mans.\n—Com a periodista, a quina pregunta encara no heu trobat resposta, del cas d’Igualada?\n—Molta gent no pot anar o venir a treballar. Molts autònoms es troben afectats. Ningú no explica què han de fer. Es parla de mesures i actuacions, però quan és l’hora de posar fil a l’agulla s’hi veu el desconcert i la nebulosa.\n—La setmana passada el Departament de Salut va informar de l’origen del brot d’Igualada. Van dir que havia estat en un dinar familiar de vuitanta persones. Hores després rectificava. La Veu va ser un dels diaris que va donar una altra versió dels fets.\n—No cal voler donar una sensació de control quan la realitat ens supera per tants llocs. Nosaltres no hi som per a propagar rumors. Nosaltres vam publicar la rèplica de la infermera a qui s’havia identificat com el número zero de la situació a l’hospital. Ella va dir que no havia anat al dinar. La consellera de Sanitat és igualadina, bona amiga i bona persona, però vam publicar allò que sabíem, sabent que no li agradaria gens. Tots treballem fent la nostra feina tan bé com podem. En aquests moments de trasbals, més que mai, tots hem d’intentar-ho. Ha estat una situació poc encertada. Igualada és una ciutat molt activa i molta gent ha viatjat a llocs on ja hi havia gent infectada, sense saber-ho, que feia vida normal. Això va començar a Wuhan, a la Xina. Aquí ens deien que era una grip normal, que només afectava la gent gran o que tenia antecedents delicats. No voler ‘alarmar’ la població ha estat un error. Les mesures s’han pres generalment tard. No únicament a Igualada. Mireu què passa ara als Estats Units i a la resta d’Europa. Ningú no estava preparat per a això. És una situació que desborda a tothom. Per molt que diguem uns i altres, les fronteres han esdevingut barreres per al trànsit de les persones, però no pel virus, que les travessa sense menester cap passaport.\n—Teniu data per a acabar el confinament del focus?\n—A Igualada hi ha la consciència que no estem pitjor que en uns altres indrets. Però es va confinar i ara les condicions no han millorat per a aixecar aquest confinament. En realitat podríem dir que estem més protegits que la resta. No som uns empestats, però vivim, gaudim o patim una protecció suplementària. La pregunta ens l’hauríem de fer d’una manera diferent. N’hi ha prou amb la manera com es mira de controlar la pandèmia a escala mundial? Recordem que va començar a la Xina, però ara ja és a tot el món. No podrem sortir més de l’entorn on som? Només és un problema sanitari i econòmic? Com serà la societat de demà? El confinament no deixa de ser una anècdota. És punyent i desagradable, però no serà la porta de més situacions per a les quals ni tan sols ens fem les preguntes adients?\n—A Igualada hi ha hagut trenta-dos morts. Com es fan els enterraments?\n—A Igualada els enterraments es fan sense que la família pugui acomiadar-se. En això estem pitjor que en uns altres indrets, on encara es pot fer una cerimònia, per més que sigui diferent de com es feia abans. Nosaltres vam fer una entrevista al responsable de la funerària perquè expliqués com fan aquest últim servei als qui moren. Ara que tenim limitacions per a poder fer arribar l’edició en paper, ens hem abocat a uns altres formats, aprofitant les tecnologies adients.\n—Noteu l’efecte del confinament, és a dir, les coses milloren en nombre casos?\n—De moment, no us ho puc dir. Diuen que aquesta setmana serà el punt més alt… Tant de bo millori. Vull pensar que sí.\n—Què fareu al diari aquests dies vinents?\n—Continuarem explicant què passa, per difícil que sigui la situació. Com deia Joan Maragall, a Elogi de viure, i us ho llegiré: ‘Esforça’t en el teu quefer,/ com si de cada detall que penses,/ de cada paraula que dius,/ de cada peça que poses,/ de cada cop de martell que dónes,/ en depengués la salvació de la humanitat./ Perquè en depèn, creu-me.’


resolucions de nous anys | La Vida Pirateria A Cada Dia Per A Tots\nUn enfocament en tres passos per garantir l'èxit de la resolució\nLes resolucions són una tradició anual; per desgràcia, per tant, no els manté. De fet, el 81 per cent de la resolució fallarà en dos anys. En aquesta publicació, abordarem els conceptes bàsics sobre com es pot fer una resolució que s’enganxi i, després, aplicarem aquestes idees, una per una, a cinc dels tipus de resolucions més habituals. Les resoluc\nDiferenciar els objectius i les resolucions d’ajuda en l’assoliment personal\nMoltes resolucions populars d’any nou com ara “perdre 25 lliures” o “córrer una marató” són objectius, no resolucions. Si hi ha un assoliment específic és un objectiu, però els canvis permanents a la vostra vida són resolucions, ja que els seguiu fent cada dia i no només fins que s’assoleixi un assoliment específic. Psicologia weblog E\nSubcontracteu les vostres resolucions de Cap d'Any per aconseguir que s'enganxi\nLes resolucions de Cap d'Any són difícils de mantenir, fins i tot quan les feu senzilles i fàcils. Si teniu problemes, el Wall Street Journal recomana intentar que els vostres estimats trien les vostres resolucions per a vosaltres. La idea és que quan els vostres amics i familiars indiquen on és possible que hàgiu de millorar, és més probable que tinguin un impacte en tu que les vostres idees. Oferei\nScaffold Resolucions del vostre Cap d'Any per al canvi durador\nUn dels majors punts de fracàs en les resolucions de l'Any Nou és la manca de bastides. Si voleu assegurar un canvi positiu i durador, heu d’estructurar el canvi d’una manera manejable i raonable. Foto de Foxtongue. Les persones es preparen constantment per al fracàs en concentrar-se massa en el joc final i massa poc en les etapes de planificació i progrés del canvi personal. La bast\nProveu una dieta lenta de mitjans per al 2010\nEl blogger Kirby està provant alguna cosa nou per al 2010. En realitat, no és del tot nou, és el que feia abans que els feeds de blocs, Twitter, streaming de vídeos casolans i altres distraccions sempre presents van passar el seu temps. És una dieta de mitjans lents. Imatge de Goodie Bag, original de pierre pouliquin. Amb\nEviteu els errors habituals de resolució d’any nou\nArribats a aquest punt esteu tres setmanes a les resolucions de Cap d'Any. Moltes persones no aconsegueixen fer-ho fora del mes de gener amb les resolucions sense interrupcions, eviten algunes de les trampes comunes amb aquests consells. Al bloc de desenvolupament personal El bloc de positivitat, han creat una llista d'algunes de les trampes més grans que cauen a les persones que intenten estar al dia de les seves resolucions.\nCom mesurar el greix corporal a casa\nHeu de perdre uns quilos al Cap d'Any, de manera que vau reduir la balança per registrar el pes inicial, però, i el percentatge de greix corporal? El lloc de Health Central ofereix una calculadora en línia que permet calcular el percentatge de greix corporal a casa. Tot el que necessiteu és el vostre pes actual i una cinta mètrica. Int\nResoleu fer canvis modests\nEl blogger de productivitat Merlin Mann recapita els seus podcasts i publicacions "Fresh Startrts i Modest Changes" de gener per intentar fer menys realista la temporada de resolució de l'Any Nou menys irreal i més factible . La qüestió, com sempre, és que el canvi no es troba en la interpretació i en la sensació de la revolució personal que la resolució, que té la seva intenció bona, ens exigeix. El verita\nEl vostre navegador no és compatible amb l'etiqueta de vídeo HTML5. Feu clic aquí per veure el GIF original Comproveu les vostres resolucions de Cap d'Any? Potser és hora de treure els grans canons. Al lloc web 31 Esquerra es pot comprometre a mantenir una resolució específica o donar una determinada quantitat a una entitat benèfica que escolliu. Decla\nGeek to Live: sis webs per ajudar-vos a mantenir les resolucions de Cap d'Any\nde Gina Trapani Feu clic per visualitzar els objectius de fixació d'objectius d'Ok, estem a tres dies del 2007. S'inverteix la resolució del vostre Any Nou? Molt us heu proposat perdre pes, estalviar diners, deixar de fumar, organitzar-vos, escriure més i dedicar menys temps a Internet aquest any. P\nEls tons de trucada com a motivadors de la resolució\nEl lloc web de telefonia mòbil Thumbplay ven recordatoris de to de trucada de resolució dissenyats per ajudar-vos a mantenir les vostres resolucions al cervell el 2007. Els tons de trucada de Miniatura són, generalment, recordatoris de fitness i salut i costen una ridícula 2, 99 dòlars de descàrrega, que no recomanaria a ningú. Tanma\nCom fer i mantenir les resolucions de Cap d'Any\nEl blogger Alexander Kharlamov té uns bons consells per als que decidiu l'any nou que vulguin mantenir-se decidits més enllà de l'1 de gener. Per exemple, desgloseu les vostres resolucions en petites accions: Separeu la vostra llista de NYR de la vostra llista ToDo. Si la vostra Resolució d'Any Nou per baixar de pes inclou una acció per "comprar l'adhesió al gimnàs", traieu-la de la vostra llista de NYR i poseu-la a la vostra llista ToDo i, per descomptat, executeu-la. Igual\nSondeig de lectors: Quina és la vostra màxima resolució per al 2007?\nAh 1 de gener: un dia de caigudes de xampany i nous compromisos amb nosaltres mateixos per millorar la nostra vida durant l'any nou. Hi ha alguna cosa sobre aquests dos primers que ens donen la sensació de començar i una possibilitat de millorar la vida que el de l'any passat. Expliqueu-nos com teniu previst fer els responsables de resolució. L\nEstableix la pàgina d'inici d'un any nou\nJoel Johnson, de Dethroner, serà productiu aquesta setmana, cosa que suggereix que una resolució per al vostre navegador podria estar en ordre: una resolució en forma de pàgina d'inici d'un any nou. Joel recomana establir la pàgina principal sobre: en blanc per estalviar temps (obteniu ràpides càrregues de les finestres i eviteu distraccions) o a la pàgina aleatòria de Wikipedia per aprendre una mica. Si teniu le\nCom crear 12 nous hàbits a l’any\nEl blogger John Richardson diu que una alternativa a una allau de resolucions de Cap d'Any és comprometre's amb un nou hàbit al mes durant tot l'any. Cada mes d’aquest any es desenvolupa un nou hàbit. Que sigui senzill i factible. Al final de cada mes, decidir un hàbit nou per al mes següent i continuar fent l’hàbit existent. A finals\nAugmenta el cervell i el braç per al nou any\nPoorAsDirt té alguns consells que haurien d’ajudar-vos a tenir un 2006 més desagradable i intel·ligent. Potser heu decidit posar-vos en forma el nou any. A jutjar pel nombre de persones que emprenen el gimnàs aquesta setmana, diria que no esteu sol. I potser també haureu resolt llegir més llibres, ja que el vostre cervell s’ha atrofiat amb la televisió de la realitat i la Vice City. Aquestes\nMés a Yahoo! A les finances hi ha uns bons consells sobre Resolucions d'Any Nou. Per a aquelles resolucions difícils com desprenir-se dels mals hàbits, fer exercici regularment o menjar per a la salut, faig servir el sistema de resolució de la lluna nova (a curt termini). Funciona meravellosament bé. Us\nResolucions d'Any Nou\nYahoo! Don Taylor de les finances té algunes idees fantàstiques per elaborar les vostres Resolucions de Cap d'Any financer. Aquesta columna és una mica que es compara amb les deu primeres columnes d’anys anteriors. M’agradaria que penseu en algunes coses que haureu de deixar de fer el 2006 i en coses que heu de fer. Mentr\nSondeig de lectors: resolucions d'Any Nou\nFulls de treball de reposició de Cap d'Any\nChatelaine.com, una revista canadiana de dones, té a la vostra disposició alguns fulls de treball de resolució de Cap d'Any. Les resolucions d’Any Nou són més que una tradició, resulta que també són bones per a vosaltres. Tara O'Connell, de Chatelaine, pregunta a un psicoterapeuta expert, assegura que les resolucions són un acte d'esperança. "Ells\nCom obtenir funcions de Trackpad en un iPhone més antic amb iOS 12\nCom veure quins missatges Apple guarda a iCloud\nVPNs, dejuni intermitent, retirada d’avions i més informació destacada d’aquesta setmana\nSembra ara les teves plantes a l’hivern, per un jardí més saludable a la primavera\nMillora la productivitat mitjançant la creació d'una llista "No fer"\nprop de la setmana\nLa guia de Lifehacker per celebrar la nit de Cap d'Any\nNow is Your Chance to Write a Simpsonons Episode\nSubscriviu-vos al calendari de notícies del llibre de New York Times\nCom evitar les molèsties i les línies molestes a les atraccions turístiques\ndeute dels estudiants\nLa Vida De Hacking Per A Tots : resolucions de nous anys © 2019. All Rights Reserved.


Dards enverinats: d’octubre 2009\nTinc un amic a qui l’agost passat li van regalar un viatge a la recerca del seu destí, però sense que haguera demanat fer eixe viatge i sense tan sols suposar que, en els temps que corrien, seria convidat a emprendre eixe llarg camí que pensava que ja tenia fet.\nÉs dur. És dur trobar-se un dia enmig de la mar només amb un veler i sense brúixola, i haver de desplegar veles a la recerca d’una illa, un illot o tot un continent. Sense rumb i sense destí. Sense forces ni esperances.\nPerquè tots, entre els quals m’incloc, sempre pressuposem que anem en el camí i la direcció correctes. I pas a pas la meta cada dia la tenim més a prop. Però el problema sorgeix quan ja no hi ha meta, no hi ha camí ni caminant. El vertader problema ve quan mirem cap arrere i pensem que teníem un passat, però fem la vista cap avant i res d’eixe passat estarà mai més amb nosaltres. Tot ha canviat en un segon. El castell més gran de l’univers, que créiem indestructible, ara resulta que és d’arena, i una onada menudeta en toca els fonaments i en un bufit ja no en queda res. Només pols, només records.\nAnys arrere em tocà fer el mateix camí, i quan em vaig assabentar que el meu amic havia de començar aquell viatge regalat em vaig preocupar molt. Estava segur que aconseguiria passar-ho, però en la mar sempre hi ha tempestes i les forces a vegades ens juguen males passades. Fins i tot la persona més capacitada pot tindre un dia dèbil i corre el risc de ser engolida, en companyia del seu veler, per la immensitat de la mar.\nConeixent alguns dels trams del que li tocaria viure, alguns amics que estàvem en terra ferma intentàrem explicar-li què podia i què no podia fer en determinats moments. Però tots érem perfectament conscients que aquest camí l’havia de fer sol, i tan prompte com divisara terra ferma, podia alçar els braços perquè entre tots ancoràrem el veler i ho celebràrem com realment volíem.\nFins ací aquesta és una història com la que han viscut moltes altres persones a les quals els toca fer, en algun moment de la vida, el camí a la recerca del seu destí, i ho fan sense cap inconvenient. Però el motiu pel qual m’he decidit a escriure aquest apunt és per la dignitat amb què el meu amic es va mantindre en aquesta aventura.\nPerquè va eixir amb una vela trencada d’una excursió anterior, perquè va haver de torejar les tempestes més fortes que puga haver-hi enmig de la mar, perquè s’havia quedat sense forces i perquè la nit era més llarga que el dia. Sí, a l’agost la nit era més llarga que el dia.\nPerò la dignitat i la valentia en els moments més durs demostren com són les persones. I el meu amic va demostrar que encara que l’aigua li arribara al coll i tocara morir, calia fer-ho amb el cap ben alt. I a pesar que no li quedaren forces i la mar celebrara la victòria, sempre en queden unes restes per a continuar lluitant.\nI el rumb, entre la intuïció, les ganes i un poc de sort, es va anar adreçant. I a poc a poc el veler navegava més de pressa i a un ritme seré cap a alguna costa. I sempre amb el cap alt i la dignitat íntegra i pura.\nI un matí, quan a l’octubre les nits es feien més curtes i els dies més llargs, va veure la costa. I tots vam veure desplegar la bandera del veler en senyal de victòria. I ens mirem i ens diguem que era segur que ho aconseguiria, però, és clar, estem més tranquils ara que comprovem que, efectivament, ha estat així.\nAra ja està en terra ferma. I no és que haja arribat a la meta del seu destí, tanmateix ja coneix les carreteres i disposa de més d’un GPS per si li fera falta.\nPerò em reitere, la dignitat, la valentia i el coratge són les virtuts que destaque del meu amic. Quan Dídac i Miquels siguen més fadrins i em pregunten què és la dignitat, els contaré aquesta història. Els diré que quan la mar li havia pegat la galtada que feia vint, el meu amic adreçà com va poder el seu veler, alçà el cap i li va dir a la mar: «La meua guerra no és amb tu. Pega’m tot el que vulgues, que jo igualment arribaré a terra».\nVa per tu, P.\nQue no sone el rellotge cada matí\nI així et pots quedar amb mi\nDormint espatarrats o abraçats\nPerò el maleït despertador sona\nTots els dies a les 7:45\nI esdevé el meu enemic\nPerquè t’allunya de mi\nT’envia primer al bany\nDesprès a la dutxa\nFins que escolte el so del motor del cotxe\nI ja no estàs\nTe n’has anat\nI queda un buit\nUn immens forat en el teu costat del llit\nI una immensa desolació en el meu costat\nI el teu dolor esdevé el meu dolor,\nen angoixa per no poder estar al teu costat\nProtegir-te, sentir-te, tocar-te i mirar-te\nI sona el meu telèfon\nPrenem algun cafè\nEt mire radiogràficament per veure que estàs bé\nPerò, tu ho saps\nQue res és el mateix\nQueden aparcats fins que tornes a casa\nI en eixe instant,\nQuan puges l’escala\nEns mirem un segon\nI tornem a ser aquells\nQue estaven estirats al llit\nEspatarrats, junts, separats\nEnfadats, embogits, perduts\nExtasiats o cansats\nI el forat és una muntanya russa,\nI el meu dolor és el teu dolor\nI l’ amor?\nEl nostre amor va començar amb la primera mirada\nNo acabarà mai.\nPublicat per Unknown a 13:51 1 comentari:\nEl futbol té codis\nSeria molt oportú parlar hui de la classificació per al mundial de la selecció argentina, de com continue donant suport al Diego i de com de malament ha jugat l’equip tots els partits.\nPerò no. No vaig a escriure, ara que m’he decidit, sobre això. Contaré una anècdota d’una cosa que em passà quan jo era jove i intentava pegar-li al baló.\nEn l’equip en què jugava es procurava mantindre una estructura de bloc, plantejada des de la defensa fins a l’atac. Un marcatge 4-4-2 en què la defensa era sòlida, dura i rocosa; el mig camp, guerrer, però amb un migcampista de qualitat, un enganxament exquisit a l’estil Xavi Hernández i dues puntes ràpides amb gol.\nÉrem un equip campió, que destacava no solament per la virtut d’intentar tractar bé el baló, sinó per la solidaritat i l’entrega de tots per igual. A més, era un equip que destacava per ser un grup de companys, una estructura que havia començat de menuts i que feia deu anys que estava solidificada. Cadascú, qui més i qui menys, coneixia els secrets i les virtuts de l’altre, tant en el camp de joc com fora.\nPerò un dia, perquè en la vida sempre hi ha un però, sense cap explicació, se’n va anar l’entrenador i el substituïren per una altra persona que, hui quan ho pense, crec que no era ni entrenador.\nEl que quedava de lliga, amb la inèrcia que portava l’equip, si bé les coses no anaven com abans, l’absència del mentor de l’equip no es notà, almenys en els resultats.\nEl problema vingué l’any següent. La primera desgràcia fou que el central es va lesionar. No era un Beckembauer, però un jugador que no es notava i que treballava tot el partit per l’equip. A més, alguns partits els definia ell amb algun gol de cap. Era el típic central que no es veu, però que quan no està es nota una barbaritat i aleshores tothom el valora més.\nEl nou entrenador, al principi, provà amb el que tenia a la banqueta i intentà suplir la baixa per lesió amb la resta de defenses, però cap li apanyava. Aleshores optà per portar un central nou que, també puc dir-ho ara, mai no havia jugat a futbol. Era bon xic, però veia la redona quadrada.\nL’equip aguantà. Ja no jugava tan bé ni guanyava tants partits. La classificació perillava i per primera vegada, miràvem la taula del descens com una cosa natural. La lesió del nostre Mariscal de l’àrea semblava més greu del que esperàvem, i els que alguna vegada foren un bloc començaven a tindre clevills. Tots sabem que quan l’aigua passa és difícil de parar. Com el vidre trencat, que una vegada es trenca ja mai més tornarà a ser el mateix.\nPerò un dia –en aquesta història hi ha dos peròs– tornà el central. I tots en posàrem contents perquè no sols era la tranquil·litat en la defensa, sinó la unificació de baix cap amunt. I d’acord que el vidre estava trencat, és cert que res era com abans, encara que interiorment tots pensàvem que aquella situació nosaltres, els d’abans, podíem revertir-la.\nTanmateix, la decepció va arribar quan el nou entrenador deixa en la banqueta el central. No el deixa perquè s’habitue a poc a poc al joc. El deixa i li diu que ja no té lloc en aquest equip. El deixa i li diu que a partir d’ara algun dia jugarà de marcador de punta si l’equip el necessita. Això sí, «ajuda el nou central i ensenya-li els secrets de l’ofici, tu més que ningú, perquè portes tota la vida jugant en aquesta posició».\nEl nostre central, un xicot més bé tranquil, tot i que sentí com un colp la situació, tragà i «xupà» banqueta tot el que feia falta.\nPerò l’equip continuava fallant en defensa. Les coses no anaven bé i la taula la miràvem cap amunt. Nosaltres, els que estàvem acostumats a veure-la cap avall.\nTot anava tan malament que a l’entrenador no li quedà un altre remei que cridar al nostre antic central i preguntar-li si volia tornar a jugar com a darrer, ordenant l’equip, manant i fent-se l’amo del centre de la defensa novament. Però, clar, tots tenim orgull i dignitat. L’entrenador no tenia previst l’orgull del central.\nAquell defensa experimentat pels anys de la posició, segurament havia mastegat un milió de vegades la situació, l’havia compartit amb el coixí mil i una voltes. I, si bé li sabia greu dir que no pels companys, pels anys de treball, per les alegries..., agafà aire, alçà el cap com ho feia Roberto Perfumo, i contestà: «Mestre, si no era bon fa un mes per a jugar al meu lloc, tampoc ho sóc ara».\nEl futbol té codis. La vida també.\nPublicat per Unknown a 22:58 1 comentari:


El pacient, de sis anys, havia patit dues recaigudes després de la quimioteràpia i d'un trasplantament de moll d'os\nL’Hospital Sant Joan de Déu Barcelona ha tractat el primer pacient pediàtric amb la teràpia CAR-T sota la cobertura del Sistema Nacional de Salut. És un infant de sis anys d’Alacant a qui van diagnosticar una leucèmia limfoblàstica aguda quan tenia 23 mesos i que havia patit dues recaigudes de la malaltia, tot i haver rebut quimioteràpia i un trasplantament de moll d’os.\nAmb el CAR-T, la malaltia ha remès i l’Álvaro ha començat a fer vida amb normalitat. Aquesta és una teràpia personalitzada molt innovadora que consisteix a ‘reprogramar’ cèl·lules del pacient contra la leucèmia perquè el propi sistema immunitari ataqui la malaltia.\nEl director mèdic de l’Hospital Sant Joan de Déu, Miquel Pons, destaca que la teràpia CAR-T obre la porta a un canvi de paradigma en el tractament del càncer infantil i a una ‘revolució pels resultats obtinguts fins ara’.


27 de gener al 6 de febrer 2022\nDijous 27 de gener a les 20:00\nDivendres 28 de gener a les 20:00\nDissabte 29 de gener a les 20:00\nDijous 3 de febrer a les 20:00\nDivendres 4 de febrer a les 20:00\nDissabte 5 de febrer a les 20:00\nDiumenge 6 de febrer a les 20:00\nDivendres 28 de gener: postfunció amb Cristina Morales.\nDivendres 4 de febrer: postfunció amb Roberto Fratini.\nSuau, brillant, llis i continu, Just Desire és com els acabats dels objectes de consum més inspiradors del nostre temps. Com un telèfon de gamma alta, un perfum de luxe o com el cotxe més ràpid del món – el Tesla Roadster -, la performance se’ns ofereix com l’objecte del nostre desig. A l’espai pengen cadenes daurades de les quals pengen múltiples peces brillants: les carcasses d’una boutique en la qual es construeix un retrat íntim enmig de l’agitació del consum d’objectes, dels altres\ni d’un mateix.\nLa interacció fluida i constant entre objectes i intèrpret crea una seqüència que pren d’imaginaris *mainstream entorn de la maldat, la identitat, el consum, el sexe, l’amor i la mort, al mateix temps que s’endinsa en llocs insondables. En aquesta cascada inesgotable d’acció, paraula i cant, els límits del subjecte amb el desig col·lectiu es comencen a desestabilitzar.


L’oposició força un ple extraordinari perquè Colau reclami a l’Estat l’ús del romanent\nEl govern espanyol pretén que els consistoris no puguin gastar els seus propis estalvis per fer front a la crisi del coronavirus\nEuropa Press 16/07/2020 8:25 pm\nEls grups municipals d’ERC, JxCat, PP i Barcelona pel Canvi han registrat una petició conjunta per celebrar un ple extraordinari sobre els comptes municipals. Volen acordar amb el govern d’Ada Colau que Barcelona reclami formalment a l’Estat poder usar tot el romanent de tresoreria de l’Ajuntament per fer front a la crisi de la Covid-19. El romanent són els estalvis que ha generat el mateix consistori, 161 milions amb els que l’executiu municipal comptava per quadrar els comptes de 2020 després de la pandèmia.\nEls quatre grups municipals consideren que l’Estat ha de permetre als ajuntaments utilitzant la totalitat del romanent de tresoreria i la seva capacitat d’endeutament. Perquè puguin fer-ho cal la “derogació urgent dels articles que afecten l’autonomia local de la Llei de Racionalització i Sostenibilitat de l’Administració Local (LRSAL) i la Llei d’Estabilitat Pressupostària”.\nEn la sol·licitud de plenari que han registrat aquest dimarts, a la que s’ha adherit a posteriori Cs, exigeixen al govern municipal que informi sobre “el marc financer resultant per al Pressupost de 2020 i següents de l’Ajuntament de Barcelona, tenint en compte el principi d’acord al que ha arribat al govern espanyol i la Federació Espanyola de Municipis i Províncies (FEMP)”. Els quatre grups sostenen que el govern central “té la voluntat de retenir una part important dels romanents i del superàvit del 2019 dels ajuntaments, reduint la seva capacitat de resposta a la crisi”.\nDestaquen que la pandèmia del Covid-19 ha provocat una crisi social i econòmica que “s’ha de resoldre amb l’esforç de l’administració i no amb l’endeutament de la ciutadania i del teixit econòmic”. “Arran d’aquesta situació d’emergència, l’Ajuntament de Barcelona i els de tot el país veuran reduir notablement els seus ingressos en els propers anys, el que provocarà un desequilibri pressupostari que farà impossible complir la Llei Orgànica d’Estabilitat Pressupostària”, ha expressat.


RodaMots - no traure trellat\nno traure trellat\nDimecres, 27 de juny del 2012 / 2968\nNo tenir sentit (usat sobretot en valencià).\nNo trau trellat que em digues el mateix cada dia.\nRes no trau trellat si no véns.\nAmb aquest mateix sentit, també s’usa la frase feta no tenir trellat ni forrellat i la locució sense trellat ni forrellat.\nTreure o traure trellat també pot voler dir ‘arribar a una conclusió; treure l’entrellat‘ (No he pogut arribar a traure trellat del problema) i ‘treure profit, resultar pràctic’ (Ha passat mitja vida estudiant i no n’ha tret trellat).\nEtimologia de trellat\nVariant d’entrellat, del llatí trichila, ‘emparrat, teixit de tiges embrancades’, com l’antic i dialectal trellat, ‘còpia; raó o fonament lògic; profit d’una acció’.\nAquesta mena de quarantena de caràcter especulatiu, que encara pateix l’artista Renau, ja no té massa sentit. Es deriva de posicions polítiques que ja no tenen relació amb la seua figura. Renau va fer l’activisme polític que va voler, va crear l’art que va voler (podríem dir que no va fer una altra cosa) i va deixar constància inequívoca del seu pensament i del seu treball. Crec que fer política ara sobre Renau no trau trellat a res. En aquest sentit, el seu temps ha passat.\nDoro Balaguer, «Josep Renau en l’IVAM» (Levante-EMV, 16 de maig de 1997)\nUn home pot tirar-se a la beguda perquè se sent un fracassat i després fracassar encara més perquè beu. És una mica el mateix que ocorre amb la llengua anglesa. Esdevé desagradable i incorrecta perquè els nostres pensaments no trauen trellat, però la descurança de la nostra llengua facilita que tinguem pensaments destrellatats.\nGeorge Orwell citat a Aspectes del pensament sociolingüístic europeu, edició d’Amadeu Viana (Barcelona: Barcanova, 1995), traducció de Juli Camarasa i Amadeu Viana\nExpressions entorn de la idea de l’absurd\nel joc dels disbaratssense solta ni volta


Onze anys de l’última gran mocadorada (Martí Molina)\nOnze anys de l’última gran mocadorada\nCal remuntar-se fins al 2008 per trobar una protesta multitudinària al Camp Nou contra l’equip i la directiva\n3 min. Barcelona 08/11/2019 20:21\n651x366 Pancarta crítica durant el partit que el Barça i el Mallorca van jugar al Camp Nou l’any 2008. / ALBERTO ESTÉVEZ / EFE Pancarta crítica durant el partit que el Barça i el Mallorca van jugar al Camp Nou l’any 2008. / ALBERTO ESTÉVEZ / EFE\nVa ser l’11 de maig del 2008, després de la derrota del Barça per 2-3 contra el Mallorca. Era la penúltima jornada d’una Lliga per oblidar. Amb aquell resultat els blaugranes quedaven condemnats a jugar-se la classificació per a la ronda prèvia de la Champions en l’últim partit del campionat. El Camp Nou, tip de veure com l’autocomplaença s’havia apoderat d’aquell equip entrenat per Frank Rijkaard, es va girar contra la llotja per exigir solucions i, més concretament, la dimissió del president Joan Laporta. Va ser l’última gran mocadorada contra jugadors i directiva que s’ha viscut a l’estadi. Ja fa més d’onze anys.\nAquella temporada va donar pas a la moció de censura -que Laporta va salvar pels pèls- i a l’arribada de Pep Guardiola. Començava un cicle guanyador que portaria l’equip a guanyar vuit Lligues de les onze disputades des d’aleshores. Els tres presidents (Laporta, Rosell i Bartomeu) i els cinc entrenadors (Guardiola, Vilanova, Martino, Luis Enrique i Valverde) sempre han trobat, a través dels resultats o els títols, la manera de complaure els socis. De fet, cap dels tècnics ha sigut cessat a mitja temporada, com tampoc va passar amb Rijkaard, a qui malgrat tot es va mantenir fins al final de la temporada.\nLa generació de futbolistes, els títols, els resultats i la capacitat de reacció ràpida després de les derrotes havien permès que al Camp Nou es respirés, des de llavors, un ambient optimista. En realitat, qui va estar més a prop d’endur-se la reprovació massiva de l’estadi va ser Martino, just abans d’un Barça-Athletic (abril del 2014): l’equip, amb un joc molt irregular, acabava de perdre a Getafe i quedava a quatre punts de l’Atlètic de Madrid, el líder a falta de quatre jornades. Bartomeu, a més, encara era un president interí a l’espera de ser ratificat a les urnes. Aduriz va avançar els visitants, però quan el Camp Nou començava a fer xup-xup, dos gols ràpids de Pedro i Messi van capgirar el marcador i van calmar l’ànim de l’afició.\nUn estadi ben diferent\nA diferència del que passava aquell 2008, que avui sembla tan llunyà, ara el Camp Nou és un estadi on predominen els turistes i on molts socis renuncien a la localitat a canvi del Seient Lliure, almenys en partits de menys nivell. Les opcions que les graderies es converteixin en un espai de protesta massiva contra els dirigents s’han reduït notablement, però no són impossibles, i encara menys si l’equip no rutlla. Ja després de l’empat de dimarts contra l’Slavia de Praga es van escapar alguns xiulets, dissimulats ràpidament per un himne a un volum eixordador. Avui, com sempre, tot tornarà a dependre del resultat.\nBartomeu: "Valverde és l'entrenador ideal"\nEl City visita Anfield en un partit que pot decidir la lliga


Entrega de premis del 3r Concurs de Fotografia del Parc de la Devesa «La Fulla d’Or» | salvemladevesa.org\nEntrega de premis del 3r Concurs de Fotografia del Parc de la Devesa «La Fulla d’Or»\nGran èxit de públic en l’entrega de premis del 3r Concurs de Fotografia del Parc de la Devesa «La Fulla d’Or».\nGràcies a tots els «Amics del Parc de La Devesa» que vàren omplir la sala de l’Espai Cívic La Rosaleda per conèixre de primera ma als guanyadors de les tres categories en que es presentava el concurs, Infantil, General i Denúncia.\nEls guanyadors vàren ser, en la Categoria Infantil, 1r Premi per la Mailén Cesio, 2n Premi per l’Agustín Teclas i el 3r Premi per la Lara Baulida. En la Categoria General, el 1r Premi General per en Rafel Gaya, el 2n Premi per la Amanda Baque i el 3r Premi per la MªFernanda Pita. El Premi Denúncia el va guanyar l’Eduard Martinell.\nUna de les novetas de l’acta va ser la presentació del trofeig » La Fulla d’Or» Amics del Parc de La Devesa, obra de tres artistes que han col.laborat cadascun d’ells en una part de la el.laboració del mateix, la Gemma Martin, l’Alfons Hosta i en Jaume Santana.\nGràcies a les empreses col.laboradores que han omplert de regals als guanyadors. Gràcies a la llibreria Abacus, al Restaurant Can Manolo, Electro Selecció, Escola Multi Foto, factoria 81, Kentia Floristeria, Morillo Fotografia, NoariKids i SIPmed.\nL’exposició es podrà veura a l’Espai Cívic La Rosaleda durant tot el més de maig.\nA partir de demà ja ens posem a treballar per la 4rta edició.\n← Neteges ciutadanes a la Devesa i Fontajau a tocar del Ter (Diari de Girona) III Pedalada Floral 2019 →


Toyota llança la nova família Corolla | ElMotordeGirona.cat\n3 febrer, 2019 albertalsina 0\nToyota ha llançat la nova família Corolla, composta per tres opcions de carrosseria cinc portes (Corolla hybrid), familiar (Corolla hybrid Touring Sports) i berlina (Corolla hybrid Sedan); i dues motoritzacions híbrides elèctriques autorrecargables, de 122 i 180 CV.\nEl model més venut de la història de la marca després de més de 50 anys en el mercat i més de 45 milions d’unitats, ha estat desenvolupat sobre la base de la Nova Arquitectura Global de Toyota que segons la marca japonesa garanteix agilitat i dinamisme a la variant de cinc portes, gràcies a la seva batalla lleugerament inferior, i màxima versatilitat i espai interior en les versions familiar i berlina.\nEls Corolla hybrid i Corolla hybrid Touring Sports es poden triar tant amb motor 1.8 de 122 CV com a 2.0 Dynamic Force de 180 CV, mentre que Corolla hybrid Sedan es comercialitza només amb la motorització de menor potència.\nRenovat sistema de propulsió híbrid\nLa versió de 122 CV compta amb un sistema de propulsió híbrida elèctrica renovada, ara amb bateria d’ió-liti, que permet un rendiment més gran gràcies a una aportació més gran d’energia elèctrica durant les acceleracions. També redueix el soroll que genera el motor.\nLa variant de més potència, de 180 CV, garanteix la millor resposta en qualsevol circumstància ja que permet reduir la recuperació de 80 a 120 km / h en 2,3 segons enfront de la versió de 122 CV, i assoleix una xifra excel·lent en acceleració de 0 a 100 km / h: 7,9 segons.\ntags: Corolla cotxe més venut Toyota Toyota Corolla\nprevious El Kona escollit cotxe utilitari de l'any als Estats Units i Canadà\nnext Maserati llança una versió exclusiva del Levante Vulcano


Ara Barcelona 27/07/2012 18:14\n260x366 Mostra de la destrucció provocada pels bombardejos del règim a la ciutat d'Homs. AFP Mostra de la destrucció provocada pels bombardejos del règim a la ciutat d'Homs. AFP\nLes forces del règim continuen els bombardejos contra els principals feus opositors com a part de l'estratègia militar per recuperar el control del territori ocupat pels rebels. Els bombardejos s'han concentrat principalment a la ciutat d'Alep, controlada parcialment per l'Exèrcit Lliure Sirià (ELS). La ciutat està sent atacada amb artilleria i helicòpters militars com a part de l'ofensiva del règim per recuperar-ne el control. La possible entrada a la ciutat dels centenars de soldats de l'exèrcit del règim que s'hi han desplaçat preocupa la comunitat internacional, que tem que podria haver-hi una massacre.


Núria Tió La Sexualitat Durant La Vellesa - Núria Tió\nLa Sexualitat Durant La Vellesa\nEscrito por Núria Tió el 14 marzo, 2016 . Posteado en Sexologia\nFa uns quants anys que faig classes de sexualitat a la gent jove i sempre constato la sorpresa que manifesten quan els parlo de la sexualitat durant l’etapa de la vellesa. Queden desconcertats quan senten que la sexualitat continua interessant i existint en les persones grans.\n“La meva visió de la sexualitat de la gent gran ha canviat rotundament: l’home vell no es torna impotent i pot tenir relacions sexuals satisfactòries. M’ha agradat saber que la sexualitat neix i mor amb la persona, quan jo abans creia que moria en l’etapa de la vellesa”. Així s’expressava una noia de 24 anys, estudiant de filologia catalana al final d’un curset sobre sexualitat.\nMolts prejudicis sobre la sexualitat durant la vellesa es basen en tòpics que arrenquen del desconeixement del funcionament físic i psicològic d’aquesta etapa. És de circulació comuna, entre joves i grans, creences del tipus: “la menopausa és la fi de la sexualitat en la dona”; “l’home gran es torna impotent”; “l’impuls sexual s’esgota amb l’edat”; “les persones grans no es masturben”; etc.\nLa vellesa es pot definir com aquell estat en què es troben els éssers vius quan el pas del temps ha causat un deteriorament progressiu dels òrgans i les seves funcions. De totes maneres sabem que la vellesa no depèn exclusivament dels anys viscuts, ja que en igualtat d’anys uns individus són més vells –o estan més deteriorats– que d’altres, en funció de les seves peculiaritats genètiques i dels factors externs que han actuat al llarg de la seva vida. També podem parlar de la vellesa com un sentiment subjectiu que ens explica com viu la persona aquesta etapa de la vida: hi ha persones grans que, independentment de l’edat i de l’estat dels seus òrgans físics, se senten joves, i n’hi ha que se senten velles. És cert, però, que els òrgans sexuals durant l’etapa de la vellesa canvien respecte de l’etapa de la maduresa. Entre les dones i els homes hi ha, però, diferències fisiològiques que val la pena saber.\nPel que fa referència a les dones, l’entrada a la vellesa s’esdevé entre els 45 i els 50 anys, amb la menopausa. La menopausa indica que els ovaris de la dona es van atrofiant i van deixant de produir, d’una manera progressiva, òvuls i hormones sexuals. S’acaben els períodes menstruals i finalitza l’etapa reproductora. La post-menopausa origina alguns canvis en la fisiologia genital de les dones: s’atrofia la mucosa vaginal provocant un dèficit de lubrificació, la vagina s’escurça si la dona és inactiva sexualment, i hi ha una pèrdua d’elasticitat del canal vaginal. Aquests canvis fisiològics, però, no tenen per què provocar ni una disminució de l’interès sexual ni una pèrdua de la capacitat orgàsmica, si la salut general de la dona és bona.\nPel que fa als homes grans, els canvis genitals són diferents dels de les dones, ja que no tenen un acabament definitiu de la fecunditat que tingui relació amb l’edat. Tot i això, a partir dels 50 anys, la fisiologia genital es va modificant pel fet que disminueix la producció d’hormones sexuals. La conseqüència és que es va reduint la producció d’esperma, la intensitat de la sensació ejaculatòria és menor, l’estimulació del penis ha de ser més directa per tal d’aconseguir l’erecció (i necessita més temps per produir-se) i hi ha una lleugera pèrdua de fermesa erèctil respecte de l’etapa de la joventut. Aquests canvis, però, tampoc no tenen per què anul·lar l’interès sexual o la capacitat de penetració, si la salut general de l’home és bona.\nPer tant, no són pas els canvis fisiològics els que justifiquen tot aquell ventall de falses creences. Per què, doncs, els joves creuen que quan seran grans la sexualitat se’ls haurà acabat? Per què hi ha tantes persones grans que pensen el mateix o que es comporten com si fos així? A què són deguts tants de prejudicis i aquest desconeixement?\nPotser, per explicar-ho, hem de buscar en el passat i saber quina ha estat la sexualitat que ens ha precedit. La sexualitat en el món occidental ha estat, durant segles, associada als genitals. Bàsicament la relació sexual consistia en el coit, i la reproducció n’era la conseqüència. No hi havia massa diferència respecte de la resta d’animals. Precisament perquè el coit estava associat a la reproducció, es creia que els vells no tenien sexualitat (els que demostraven ser sexualment actius eren objecte de burla i escarni), ni tampoc els infants. Gairebé podem dir que en jovenesa, coit i reproducció queda resumida la història sexual del món occidental fins al segle XVI. A partir d’aquest segle, i fins a finals del segle XVIII, la vida quotidiana d’homes i dones -la sexualitat n’és un aspecte- entra en un període de repressions molt fortes: el cristianisme n’és el legislador més ferotge. La por conviu amb la sexualitat. La dona té l’obligació d’arribar verge al matrimoni, ser fidel, satisfer les apetències sexuals del marit i produir fills. Les dones eren propietat sexual de l’home i es remarcava que no sentien plaer sexual: per ser com cal, havien de ser frígides. La masturbació estava moralment condemnada i les relacions homosexuals, perseguides. No se’n parlava obertament, de la sexualitat. Era un tema vergonyós, degradant, immoral. La sexualitat es va convertir en un tema tabú.\nEl començament del segle XX marca, tímidament, una etapa d’obertura que queda estroncada, al nostre país, amb el desenllaç de la guerra civil espanyola. Altre cop, aspectes bàsics de la vida quotidiana es reprimeixen i la vivència de la sexualitat torna a emplenar-se de pors, dubtes i culpes. Nosaltres, les generacions nascudes a mitjans del segle XX, som hereves d’aquesta sexualitat reprimida, genital, heterosexual, reproductora i juvenil. Això explica, en bona part, el per què joves i grans s’imaginen una sexualitat inexistent durant la vellesa.\nPerò és també a mitjan segle XX que es produeixen uns grans canvis socials i sexuals que afectaran d’una manera directa la societat, el paper de la dona i, per tant, l’estructura de la parella. També neix la sexologia, la ciència que dóna una visió real i científica de la vivència de la sexualitat a la nostra cultura. Aquesta disciplina estudia, entre altres aspectes, la sexualitat durant l’etapa de la vellesa. De tot això en parlaré en el proper article.


Una dotzena d’establiments donen el tret de sortida a les activitats del Dia mundial de la fotografia estenopeica – FÒRUM.ad\nUna dotzena d’establiments donen el tret de sortida a les activitats del Dia mundial de la fotografia estenopeica\nel: 27/04/12 18:00\nUna dotzena de comerços participen des d’aquest divendres en la primera de les activitats que es realitzen aquesta setmana per celebrar el Dia mundial de la fotografia estenopeica. Els professors de l’Escola d’Art d’Andorra la Vella han treballat els aparadors dels establiments per recrear imatges estenopeiques fetes amb una cambra fosca. Com han assenyalat el cònsol menor, Jordi Minguillón, i el president de l’Associació de Comerciants del Centre Històric, Miquel Canturri, és una manera de ‘crear sinèrgies’ per revitalitzar la zona. Minguillón també ha afirmat que la nova senyalització per dinamitzar el Centre Històric es posarà en marxa ‘en breu’, tot i que no ha pogut concretar una data.\nL’activitat Posa l’ull als aparadors del Centre Històric ha donat el tret de sortida a la celebració del Dia mundial de la fotografia estenopeica que s’estendrà tota la setmana. L’objectiu, com ha explicat la professora de l’Escola d’Art, Montserrat Altimiras, és ‘cridar l’atenció i fer veure les activitats que s’han organitzat’. Als aparadors s’ha pintat un ull amb un forat i una caixa fosca a dins on s’hi poden veure diversos elements característics del comerç i recrea la imatge invertida que es percep quan es fa una fotografia estenopeica. Pels que no coneguin aquesta tècnica servirà també ‘per despertar el cuquet’, ha dit Altimiras.\nPer la seva part, des del Comú, el cònsol menor, Jordi Minguillón, ha indicat que ‘cal buscar sinèrgies’ per fomentar la cultura i la reactivació del comerç. Sobretot en una zona especialment castigada i on ha baixat l’afluència turística, ha reconegut. Precisament, per dinamitzar la zona, a més de les activitats que s’organitzin des del Comú o des d’Andorra Turisme, es millorarà la senyalització dels aparcaments i les zones comercials. Una mesura que s’ha acordat amb la taula de mobilitat i de senyalització i que serà una realitat ‘en breu’, ha dit Minguillón tot i no concretar cap data.\nAquesta proposta respon a una de les demandes dels comerciants de la zona, com ha assenyalat el president de l’Associació de Comerciants del Centre Històric, Miquel Canturri, ja que ‘des que es va obrir la rotonda de la Margineda hi ha hagut una davallada del pas de vehicles per l’interior d’Andorra la Vella i amb la nova senyalització es podrà desviar turistes per a aquesta part’.\nSegons Canturri, si s’aconsegueix un major moviment pel Centre Històric es podrà obrir alguna botiga i es crearan llocs de treball. ‘Si treballem tots junts i el Comú empeny possiblement es podrà revitalitzar la zona’, ha augurat.\nEntrada Anterior: Oberta la convocatòria als premis ‘Actors Dinàmics 2012’ de la CTP\nEntrada següent: Els cònsols coincideixen en aportar suggeriments per ‘facilitar i agilitzar’ els tràmits d’urbanisme


Amagatalls de Sant Llorenç del Munt i l'Obac: FONT - CISTERNA DE CAN ROBERT (MATADEPERA)\nAmagatalls de Sant Llorenç del Munt i l'Obac\nFONT - CISTERNA DE CAN ROBERT (MATADEPERA)\nUn dia d'aquest mes de juny, tot buscant aquesta font-cisterna, vaig recórrer tot el vessant hidrogràfic esquerre del torrent de can Garrigosa entre la pista i el tàlveg; i finalment a última hora del dia vaig trobar un corriol fugisser que naixia a la pista i semblava morir en un petit torrent tributari del principal. El problema era que a la seva part final estava totalment coberta de bardissa, un gran pi caigut i les restes d'uns treballs forestals indiscriminats i bruts. En aquell moment la foscor em va caure a sobre i vaig decidir deixar-ho per a un altre dia gairebé convençut de que aquell caminet, un cop esclarissat, em portaria al meu objectiu.\nAl dia següent vaig anar directament al final d'aquell corriol perdut. I, després de fer una petita marrada per la part superior del camí tancat, vaig trobar ràpidament la portella d'accés a la cisterna, que està colgada i arran de terra.\nNomés és visible una mica més de la meitat de l'altura real de portella, perquè està coberta de la terra que cau pel vessant. Tot i així, té una mida respectable. Un cop trobada la cisterna m'hi vaig estar un parell d'hores estassant aquell racó i la part final del senderó que hi portava, i que ara hi torna a portar. Tot el racó de la font estava completament embardissat; cosa que demostraria que feia anys que ningú li feia una visita. A l'interior de la petita cisterna hi ha una ampolla d'aigua de plàstic amb un disseny antic (de les primeres que van sortir al mercat als anys 80). Al sostre de l'interior també trobem un ganxo mig rovellat que faria les funcions de politja per a pouar l'aigua del seu interior.\nAquesta cisterna és cosina germana de la veïna cisterna de can Garrigosa que "tothom" coneix. Igual que aquesta, la font-cisterna de can Robert també apareixia al ja mític mapa del CET de 1988 mitjançat un símbol de font innominat, però al vessant contrari del torrent de can Garrigosa. Finalment el petit misteri s'ha desvelat.\nTambé he de dir que tots els vessant del torrent de can Garrigosa estan coberts de marges de pedra seca que testimonien un passat agrícola molt intens. Això estaria directament relacionat amb l'existència de dos pous, un a cada vessant.\nEl corriol que dóna accés senzill a aquesta cisterna comença en aquest punt de la pista que, a més, jo he marcat amb una fita de pedres al terra.\nN 41º 38.255' E 02º 00.422'\nSi seguim aquest corriol en lleugera baixada uns 60 metres, entrarem dins d'un petit torrent tributari del principal, i després de passar al costat d'una pilota de futbol groga punxada i saltar per sobre d'un gran pi caigut, arribarem en menys d'un minut al replà del torrent on es troba la cisterna. Si us fixeu bé, veureu també el regueró que ha fet amb el temps l'aigua sobreïxent de la cisterna en èpoques de pluges i que va a parar al petit torrent.\nFont - cisterna de can Robert (ETRS89): N 41º 38.286' E 02º 00.441'\nLes coordenades finals no tenen gaire precisió a causa de la situació ensotada de la font que fa que el senyal GPS reboti als vessants i produeixi la típica desviació.\nTambé m'agradaria esmentar altres punts d'aprovisionament d'aigua dels que va disposar el mas de can Robert:\n- Mina de can Robert (ETRS89): N 41º 38.015' E 02º 00.242'\n- Pou de can Robert (ETRS89): N 41º 37.964' E 02º 00.198'\nLlibre inèdit del Josep Álvarez i Jaén (CET). FONTS I LLOCS D'APROVISIONAMENT. Parc Natural de Sant Llorenç del Munt i Serra de l'Obac i zones limítrofes. Abril de 1997\nMapa de Sant Llorenç del Munt i Serra de l'Obac 1:20.000 del Centre Excursionista de Terrassa. Any 1988\nPublicat per David Hernández a 16:10\nEtiquetes de comentaris: Fonts, Matadepera\nUn altre blog del mateix autor\n249 - Barraca de cal Maians (Torrella)\nDipòsits de sulfats (1)\nel Pont de Vilomara i Rocafort (6)\nFONT - CISTERNA DE CAN PÈLAGS (MATADEPERA)\nLA COVA DELS MATINERS, UN CAU D'EMBOSCATS ENTRE VILADECAVALLS I VACARISSES\nRessenya d'una cova inèdita, l'existència i el topònim de la qual ha perdurat gràcies a dos avis del poble de Viladecavalls: en Lluí...\nOBERT UN CAMÍ QUE DÓNA ACCÉS AL POU DELS HORTS DEL LLEONART (VACARISSES)\nRessenya d'una sortida excursionista premeditada en companyia de l'Armengol Gelabert i el Cisco Badia Al Mapa planimètric de Vacar...\nTROBADA LA VERTADERA FONT DEL CORTO PIO (VACARISSES)\nGran part del mèrit d'aquesta troballa s'ha d'atribuir a l'Armengol Gelabert. Jo tenia la ferma convicció d'on podia ser...\nRECUPERAT DE L'OBLIT DEL TEMPS EL CAMÍ VELL DE LA PINEDA (VACARISSES)\nRessenya de la gran estassada feta per l'Armengol Gelabert amb la que s'ha reobert l'històric camí que unia el poble de Vacariss...\nRETROBADA LA BAUMA GRAN DE SANANA (VACARISSES)\nLlegint l'interessant llibre Pàgines Vacarissanes , un recull de les col·laboracions mensuals que el botànic terrassenc Àngel Manuel Her...\nEL CAMÍ RAL DE BARCELONA A BERGA AL SEU PAS PEL TERME DE LA MATA (MURA)\nEntre la bibliografia consultada, la millor explicació del per què de l'existència del camí ral de Barcelona a Berga és la que va fer el...\nRETROBADA LA FONT DE LA GUINEU (SOT DE L'INFERN - MURA)\nRessenya d'una sortida excursionista profitosa en companyia de l'Armengol Gelabert Primer de tot, com acostumo a fer en aquest blo...\nLOCALITZATS ELS "MÍTICS" CUPOTS DE L'OBAC (VACARISSES)\nTothom coneix el Cupot de l'Obac situat al bell mig de la urbanització dels Caus; però diverses fonts bibliogràfiques de prestigi en la ...\nRETROBADA LA FONT DE LA COVA DEL CAMÍ DE BAIX DE LES CANALS (COLLBATÓ)\nEl diumenge 23 de maig l'Armengol Gelabert i jo ens vam endinsar en el torrent de Santa Maria de la Muntanya de Montserrat. El punt de p...\nELABORADA UNA NOVA RUTA DE LA PEDRA SECA A RELLINARS\nAmb ajuda de l'Armengol Gelabert he creat un itinerari que visita 21 barraques de pedra seca a l'estil de les que ja existeixen a Re...\nDrets d'autor / Propietat intel·lectual\nEl blog Amagatalls de Sant Llorenç del Munt i l'Obac de David Hernández Hernández està subjecte a una llicència de Reconeixement-NoComercial-CompartirIgual 4.0 Internacional de Creative Commons


Carme Albaladejo | Estel Tàpia\nAvui entrevistem a Carme Albaladejo\nCom et definiries? Parla’ns una mica de tu.\nSoc Biòloga i he dedicat tota la meva vida professional a l’ensenyament. Complidora, m’agrada fer coses noves, dispersa, m’agrada molt la companyia, crec que soc bastant natural encara que algunes vegades massa impulsiva. En molesta molt la falta d’equitat en totes les coses, inclús en les mes petites. M’agrada ajudar i soc bastant seria en quan a que si em comprometo a fer alguna cosa la faig, i suporto malament que la gent no sigui així\nQuant temps fa que ets voluntària?\n5-6 anys. Abans havia estat a ET en moments puntuals quan es necessitava ajuda per treballar amb algun treball de manipulats, i vaig fer-me voluntària per la Marga Montobbio, en un moment de dificultats de l’Associació\nQuina feina fas a Estel Tàpia i que t’aporta?\nEstic a la comissió de formació que hem dissenyat el pla de formació integral pels usuaris. També intervinc en la demanda de subvencions per aconseguir finançament pel projecte Estel tàpia. Soc vocal de la junta. Quan es necessari ajudo a treballs de manipulats, encara que no es el meu fort.\nEl treball d’Estel Tàpia m’aporta moltíssimes coses, el contacte amb els usuaris em fa veure una realitat que desconeixia directament; Quan comparteixes amb ells moments veus que pots aportar-los-hi coses que necessiten, sobretot en l’aspecte relacional. Tot aquest mon saps que existeix però fins que no el “toques” no el coneixes de veritat. Et sens que hi ha possibilitat de canviar les coses i d’anar cap a un món més just i que tu pots col·laborar, molt a petita escala, a anar cap això.\nPodries explicar-nos alguna anècdota que t’hagi passat i que hagis viscut positivament en aquesta casa? L’actitud d’ algú, una conversa, una mirada\nUn cop una usuària em va acompanyar a fer una gestió a un lloc que jo no sabia a on estava. Això la va fer sentir-se útil i des de les hores la nostre relació es molt afectiva, es diferent.\nUn altre moment especial que recordo molt positivament és el primer Nadal que vaig viure a Estel Tàpia, la celebració que vàrem fer conjuntament em va impressionar, com tots volien llegir i volien participar, va ser viure el Nadal d’una manera molt diferent.\nUna veritat important es que tot canvia contínuament i hem de treballar per que el mon canviï en la direcció correcta. Per a mi el més important es la igualtat d’oportunitats a través d’una educació per a tothom amb l’objectiu d’una vida digna per a tots.


L'exèrcit egipci dissol el Parlament i suspèn la Constitució\nRedacció Catalunyapress | diumenge, 13 de febrer de 2011\nEl Consell Suprem de les Forces Armades ha anunciat aquest diumenge la dissolució de les dues càmeres del Parlament, la suspensió de la Constitució i que romandrà al capdavant del país com a màxim durant els propers sis mesos "o quan es completin les eleccions parlamentàries i presidencials".\nEn el seu cinquè comunicat, difós per la televisió estatal egípcia, el Consell Suprem militar, que va assumir el poder el divendres després de la renúncia del president, Hosni Mubarak, ha confirmat en el seu càrrec al primer ministre en funcions, Ahmed Shafiq, i ha avançat que formarà un comitè per esmenar alguns articles de la Constitució.\nEl comunicat està signat pel cap del Consell Suprem de les Forces Armades i ministre de Defensa, general Husein Tantaui. La nota, no obstant això, no estableix quan es durà a terme aquesta votació.\nDe moment, no ha fet esments sobre l'abolició de la controvertida llei d'emergència en vigor durant gairebé 30 anys, una de les principals exigències dels manifestants. Aquests també demanen que l'Exèrcit aplani el camí a la posada en llibertat dels presoners polítics.\nLes últimes eleccions parlamentàries, tacades amb múltiples denúncies de frau, es van celebrar al novembre i desembre passats, i les presidencials estaven convocades per a setembre proper.\nAhir, dissabte, el Consell Suprem de les Forces Armades es va comprometre a respectar els tractats internacionals que havien estat signats durant el mandat del president Mubarak, inclòs el tractat de pau a Israel, rubricat en 1979.\nA més, el primer ministre egipci, Ahmed Shafiq, ha promès que el seu país recuperarà gradualment la normalitat, després de les manifestacions que van acabar el divendres amb la renúncia del president, Hosni Mubarak, i ha promès que l'Executiu lluitarà contra la corrupció.\n"Nostra principal preocupació és la seguretat, com restablir la seguretat dels ciutadans egipcis", ha dit, en la seva primera compareixença pública difosa per la televisió estatal després de la renúncia de Mubarak, en la qual ha confirmat que el ministre d'Informació, Anas El Feki, ha presentat la seva dimissió.\nShafiq ha reconegut que el Govern ha actuat amb retard però ha incidit que ara ja té fixes les seves prioritats i ha subratllat que els ministeris continuen treballant encara que alguns dels seus titulars no estiguin al capdavant dels departaments.\nRetornar els drets al poble\nA més, ha garantit que el Govern "retornarà els seus drets al poble i lluitarà contra la corrupció". El primer ministre ha posat l'accent que cada ministre del Govern ha de buscar "satisfer al poble egipci" i ha afirmat que l'Executiu mantindrà una reunió pròximament per decidir els nous ministres, una tasca que no considera "urgent" de moment.\nL'alt comandament militar no ha donat un calendari per a la transició, però ha garantit en un comunicat que aquesta es realitzaria, destacant el compromís amb la democràcia i amb els tractats internacionals, especialment el signat amb Israel en 1979 per declarar la pau.\nL'estratègia de les forces armades era alleujar les preocupacions del país i del món sobre les seves intencions futures i, a curt termini, garantir l'aplicació de la llei després que la policia fos desplaçada al no poder contenir la protesta amb gas lacrimògen i porras.


El diumenge 29 de maig és el dia central del Corpus a Sitges. Des de la matinada centenars de persones començaran a elaborar les catifes per a les que seran necessàries més de 300.000 clavells, a més d’altres flors com la de Sant Joan o Buguenvíl•lies i productes com cafè, gespa o clofolla d’arròs. A les deu del matí, AGIS Sitges iniciarà als Jardins de El Retiro la visita guiada Flors, tradició i festa, a les 32 catifes i a altres espais guarnits. Les Misses del dia de Corpus seran a les nou i a les onze del matí i a les dotze del migdia. L’acte litúrgic central començarà a les set de la tarda, a la Parròquia de Sant Bartomeu i Santa Tecla, i donarà pas a la Processó amb el Santíssim Sagrament, que recorrerà els carrers més cèntrics de la vila amb el seguici popular i religiós.\nFoment de Sitges s’encarregarà de la confecció de la catifa i l’altar central del Cap de la Vila, en motiu de la celebració del seu centenari. El Foment està estretament vinculat a la història del Corpus. El 1929 va reprendre les exposicions de clavells, que portaven vuit anys aturades, i van organitzar la festa durant 57 edicions.\nDurant tot el dia es podrà veure L’ou com balla al Palau Maricel, a l’Hospital de Sant Joan Baptista i, com a novetat aquesta edició, també als jardins de la Societat Recreativa El Retiro.\nEspais guarnits, xerrades, tallers i art per Corpus\nEl Corpus 2016 presenta set espais guarnits al centre de la vila. El Pati Blau – on les 347 dones de l’associació del Ram de Tot l’Any faran l’homenatge floral més gran fet mai a l’artista Santiago Rusiñol; el Pati de Can Ferret; el pati de l’Edifici Miramar; el Racó de la Calma; les escales de La Punta; els aparadors de cinc establiments comercials, i els tres espais que acullen l’ou com balla es guarniran per celebrar la festa més florida del calendari.\nA banda dels espais, el Corpus presenta aquest 2016 xerrades, art i tallers. La festa arriba en forma d’exposició a l’Estudi Vidal amb El secret de les flors. L’artista Pedro Martin exposarà les seves pintures en aquest espai, del 20 al 30 de maig. La inauguració de la mostra és aquest divendres, a dos quarts de vuit del vespre.\nPer aprofundir en la història del Corpus, Eduard Tomàs, membre de la Comissió, pronunciarà la xerrada Història del Corpus i les catifes. Trencant tòpics i mites. El ponent repassarà la història de la festa, i destacarà els punts claus que permetin entendre millor com ha anat canviant fins a l’actualitat.\nEn l’apartat dels tallers, el dijous 26 de maig, hi haurà el de Cuina amb flors, que impartiran les Cuineres de Sitges; l’endemà, Com fer un kokedama, a càrrec de Carme Rodríguez, i el dissabte 28 el Racó amb flors, que decorarà el Racó de la Carlma, en una activitat que compta amb la col•laboració de Museus de Sitges.\nEl Corpus ha arribat també a la Societat de Caçadors de Sitges que organitza la 1ª tirada general de tir al plat de Corpus. L’activitat és a les deu del matí, a Mas Maiol, el dissabte 28 de maig. El mateix dissabte les tres parelles de gegants de Sitges faran la tradicional sortida prèvia a la lectura del pregó i a la inauguració de les exposicions. A dos quarts de vuit del vespre, a la Parròquia de Sant Bartomeu i Santa Tecla, s’oficiarà la Missa Vespertina de la vigília.\nEl dissabte 4 de juny hi haurà la xerrada Els elixirs florals del Dr. Bach, a càrrec del terapeuta floral, José Luís Gutiérrez, a les dotze del migdia, a l’Hotel Sitges Royal Rooms. A les deu de la nit, els Jardins de la Societat Recreativa El Retiro acolliran el Sopar – ball del Clavell.\nMenús florals i els sabors del Corpus\nTambé es pot viure La festa de Corpus des de la cuina dels restaurants, en la que és la 5ª edició del Menú Floral, maridat amb Malvasia de Sitges. Onze restaurants de Sitges oferiran plats amb flors comestibles com a protagonistes.\nA més, a diferents indrets de Sitges es podrà gaudir de varietats gastronòmiques com pastissos, gelats, cerveses, begudes i còctels a base de flors.\nLa cloenda del Corpus serà el diumenge 5 de juny, també als Jardins de El Retiro. Durant l’acte es repartiran els premis del concurs de balcons, façanes i finestres, i diplomes a les persones i entitats que han participat en la festa i, un cop finalitzi, hi haurà una concentració al Santuari de Nostra Senyora del Vinyet per fer-li la tradicional ofrena col·lectiva de clavells a la Verge.\nTot i la cloenda, el Corpus es reserva una darrera activitat, el dijous 16 de juny. A les set de la tarda, a la sala Gòtica del Museu Marciel es podrà seguir la representació del drama espiritual al·legòric, Ordo Virtutum d’Hildegarda de Bingen.\nPrimer concurs d’Instagram\nLa Comissió de Corpus convoca el primer concurs de fotografia d’Instagram. Les persones interessades en participar-hi podran realitzar les seves instantànies els dies 28 i 29 de maig, coincidint amb els actes centrals de la celebració. Totes les imatges s’han d’etiquetar amb el hashtag #corpussitges16.\nQuan finalitzi la celebració, la Comissió seleccionarà les millors instantànies, que s’exposaran a la Cerveseria La Sitgetana (carrer Sant Bartomeu, 10). La inauguració de la mostra és el 3 de juny, a les sis de la tarda, i es farà coincidint amb el lliurament de premis a les persones guanyadores, a les quals s’obsequiarà amb un sopar gratuït en un restaurant de Sitges i dues samarretes. S’han determinat dos premis, a la millor fotografia i a la fotografia més original.


YLOX – Espai Creactiu\nPetit format indrustrial\nVolum d'impressió : una compacta impressora de 3 amb una superfície d'impressió 250x250x300mm. Una impressora amb gran actuació ideal per a tot tipus de treball en qualsevol lloc, taller o oficina tècnica.\nBroquets alta temperatura fins a 420 º c (opcional): impressora equipada amb extrusora doble estàndard materials i amb l'opció de posar extrusores que dóna suport a fins a 420 º C, per a imprimir materials especials.\nbroquets d'extrusió directa.\nAlta velocitat i alta definició: equipades amb sistema d'extrusió directa i barres calibrades que permeten una velocitat màxima d'impressió de 120 mm/s i una precisió de 0,04 mm de gruix mínim de capa.\nEstabilitat: Té un xassís d'acer compacte que proporciona gran estabilitat per a les impressions.\nCàmera climatitzada: completament tancat, per evitar els sorolls innecessaris en àrees de treball i per proporcionar una temperatura dins de la impressora per evitar deformacions en les Impressions.\nApagada automàtica: sistema de tancament automàtic.\ndetecció de falta de filament: Quan la impressora es detecta una manca de filament, us avisarà per evitar les Impressions no vàlides.\nPantalla tàctil: Té una pantalla tàctil amb menú anglès, molt fàcil d'utilitzar i molt intuïtiu.\nFiltre Anti-partícules: El sistema de filtre d'aire pot absorbir les impureses i gasos generades a partir de les impressions de filament especial.\nAuto calibrar: calibrat 25 punts a través d'un sensor per realitzar el calibratge de la base per compensar automàticament els desnivells en l'eix Z .